*նախագիծ*

|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՆԵՐԴՐՄԱՆ ԱՇԽԱՏԱՆՔՆԵՐԻ ԵՌԱՄՍՅԱԿԱՅԻՆ ՀԱՇՎԵՏՎՈՒԹՅՈՒՆ, ՀՈՒՆՎԱՐ-ՄԱՐՏ, 2017 ԹՎԱԿԱՆ** |
|  |
|  |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՇԽԱՏԱԿԱԶՄ |
|  |



**ՆԱԽԱԲԱՆ**

Հայաստանի Հանրապետության ԱՃԹՆ-ի բազմաշահառու խմբի կազմը հաստատվեց 2016թ. նոյեմբերի 24-ի «Հայաստանի Հանրապետության Արդյունահանող ճյուղերի թափանցիկության նախաձեռնության բազմաշահառու խումբ ստեղծելու և դրա կազմը հաստատելու մասին» Հայաստանի Հանրապետության վարչապետի թիվ 1104-Ա որոշմամբ[[1]](#footnote-1):

2016 թվականի դեկտեմբերի 26-ին տեղի ունեցած ՀՀ ԱՃԹՆ-ի բազմաշահառու խմբի նիստի ժամանակ խումբը հաստատեց Հայաստանի Հանրապետության ԱՃԹՆ ԲՇԽ-ի աշխատակարգը[[2]](#footnote-2), Հայաստանի Հանրա­պետության ԱՃԹՆ-ի 2017-2018 թվականների աշխատանքային ծրագիրը[[3]](#footnote-3) և Հայաստանի Հանրապետության ԱՃԹՆ-ի թեկնածության հայտը: Հայաստանի Հանրապետության ԱՃԹՆ-ի թեկնածության հայտը[[4]](#footnote-4) ԱՃԹՆ-ի միջազգային քարտուղարությանը ներկայացվեց 2016 թվականի դեկտեմբերի 28-ին:

# Հայաստանը՝ ԱՃԹՆ-ի թեկնածու երկիր

• • •

2017 թվականի մարտի 9-ին Կոլումբիայի մայրաքաղաք Բոգոտայում կայացած Արդյունահանող ճյուղերի թափանցիկության նախաձեռնության խորհուրդը հաստատեց Հայաստանի Հանրապետության ԱՃԹՆ-ի թեկնածության հայտը և Հայաստանի Հանրապետությանը շնորհվեց [**ԱՃԹՆ-ի թեկնածու երկրի կարգավիճակ**:](https://eiti.org/news/eiti-board-welcomes-armenia-to-eiti-family)

*Համաձայն Հայաստանի Հանրապետության 2017-2018թթ. ԱՃԹՆ-ի աշխատանքային ծրագրի՝ ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների վերաբերյալ պետք է ներկայացվեն եռամսյակային հաշվետվություններ, որոնք հաստատվում են ՀՀ ԱՃԹՆ ԲՇԽ-ի կողմից:*

**ԻՐԱԿԱՆԱՑՎԱԾ ԱՇԽԱՏԱՆՔՆԵՐԸ՝ ԸՍՏ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՃԹՆ-Ի 2017-2018ԹԹ. ԱՇԽԱՏԱՆՔԱՅԻՆ ԾՐԱԳՐԻ**

**Մատչելի և ժամանակին տեղեկատվության ապահովում**

*Միջոցառում 4. ԱՃԹՆ կայքի համալրում համապատասխան տեղեկատվությամբ (հաշվետվությունների, տեսագրությունների, արձանագրությունների հրապարակում կայքում)*

Հայաստանի Հանրապետության կառավարության պաշտոնական կայքի ԱՃԹՆ-ի ենթաէջը հաշվետու ժամանակահատվածում մշտապես թարմացվել է, ներկայացվել է ԱՃԹՆ-ի ներդրման աշխատանքների իրականացման վերաբերյալ տեղեկատվություն հայերեն և անգլերեն լեզուներով:

*Միջոցառում 5. Հանքարդյունաբերության ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում*

Մշակվել և տպագրվել է Արդյունահանող ճյուղերի թափանցիկության նախաձեռնության և ԱՄՆ Միջազգային զարգացման գործակալության աջակցությամբ ՀՀ կառավարության աշխատակազմի «Հանքարդյունաբերության ոլորտի թափանցիկության բարելավում» ծրագրի վերաբերյալ 2 տեղեկատվական թերթիկ (հավելված 1) հայերեն և անգլերեն լեզուներով: Տեղեկատվական թերթիկները տարածվել են Հայաստանի Հանրապետության Արդյունահանող ճյուղերի թափանցիկության նախաձեռնության թեկնածու երկիր դառնալուն նվիրված միջոցառման ժամանակ, ինչպես նաև նախատեսվում է դրանք տարածել պլանավորված մարզային այցելությունների ժամանակ: Պատրաստվել են նաև տեղեկատվական-կիրառական այլ պարագաներ, այդ թվում՝ բաներներ, գրենական պիտույքներ և այլն:

Հայաստանի Հանրային հեռուստաընկերությամբ եթեր հեռարձակվող «Հրապարակում» հաղորդման շրջանակներում մեկնարկեց «Թափանցիկ հանքարդյունաբերություն» հաղորդաշարը, որի նպատակն է հանրությանը իրազեկել Հայաստանում Արդյունահանող ճյուղերի թափանցիկության նախաձեռնության ներդրման աշխատանքների մասին, ներկայացնել Հայաստանի ԱՃԹՆ-ի բազմաշահառու խմբի անդամներին, նրանց, ինչպես նաև ոլորտում ներգրավված այլ մասնագետների կարծիքը նախաձեռնության և դրանից ակնկալվող օգուտների վերաբերյալ: Հաշվետու ժամանակահատվածում եթեր է հեռարձակվել 4 հաղորդում:

*Հաղորդում 1[[5]](#footnote-5).* Հարցազրույց ՀՀ կառավարության աշխատակազմի ղեկավար-նախարար, ՀՀ ԱՃԹՆ ԲՇԽ-ի նախագահ Դավիթ Հարությունյանի հետ,

*Հաղորդում 2[[6]](#footnote-6).* Հարցազրույց ԲՇԽ-ի արդյունահանող կազմակերպությունները ներկայացնող անդամներ Արմեն Ստեփանյանի և Պերճ Խաչատրյանի հետ,

*Հաղորդում 3[[7]](#footnote-7).* Հարցազրույց ԲՇԽ-ի քաղաքացիական հասարակությունը ներկայացնող անդամ Հարություն Մովսիսյանի և ՀԱՀ Յակոբեան բնապահպանական կետրոնի տնօրեն Ալեն Ամիրխանյանի հետ,

*Հաղորդում 4[[8]](#footnote-8).* Հայաստանի ԱՃԹՆ-ի թեկնածու երկիր դառնալուն նվիրված միջոցառման լուսաբանում:

Փետրվարի 28-ին կայացած ՀՀ ԱՃԹՆ ԲՇԽ-ի աշխատանքային հանդիպման ժամանակ ԲՇԽ-ն հաստատեց ԱՃԹՆ-ի լոգոյի Հայաստանի ազգային տարբերակը և Հայաստանի Հանրապետության Արդյունահանող ճյուղերի թափանցիկության նախաձեռնության պաշտոնական լոգոյի օգտագործման ուղղեցույցը (հավելված 2): ԱՃԹՆ-ի լոգոյի Հայաստանի ազգային տարբերակը կամավորության հիմքով մշակել է Թումո ստեղծարար տեխնոլոգիաների կենտրոնի սան Էմիլ Տեր-Ավետիքյանցը:

*Միջոցառում 6. Հանքարդյունաբերության ոլորտի և ԱՃԹՆ-ի վերաբերյալ քարոզչության իրականացում և լուսաբանում*

Facebook[[9]](#footnote-9), YouTube[[10]](#footnote-10), Twitter[[11]](#footnote-11) և GOXI[[12]](#footnote-12) ցանցերում ստեղծվել են Հայաստանի ԱՃԹՆ-ի էջերը, որոնցում հրապարակվում է հանքարդյունաբերության և ԱՃԹՆ-ի ներդրման վերաբերյալ տեղեկատվություն ավելի լայն հանրությանը նախաձեռնության լուսաբանման նպատակով:

*Միջոցառում 7. Հաղորդակցության ռազմավարության մշակում*

ՀՀ կառավարության աշխատակազմի ԱՃԹՆ-ի պատասխանատուների, ԲՇԽ-ի աշխատանքային խմբի և հասարակական հիմունքներով ներգրավված փորձագետի կողմից սկսվել են ՀՀ ԱՃԹՆ-ի հաղորդակցության ռազմավարության մշակման աշխատանքները:

*Միջոցառում 9. Իրազեկության բարձրացման միջոցառումների իրականացում*

Մարտի 24-ին ԱՄՆ Միջազգային զարգացման գործակալության «Հանքարդյունաբերության ոլորտի թափանցիկության բարելավում» ծրագրի աջակցությամբ տեղի ունեցավ Հայաստանի Հանրապետության Արդյունահանող ճյուղերի թափանցիկության նախաձեռնության թեկնածու երկիր դառնալուն նվիրված միջոցառումը[[13]](#footnote-13): Միջոցառմանը մասնակցեցին ՀՀ վարչապետը, փոխվարչապետը, նախարարներ, Միացյալ Նահանգների և Միացյալ Թագավորության դեսպանները, ԱՄՆ ՄԶԳ հայաստանյան առաքելության տնօրենը, Համաշխարհային բանկի և այլ միջազգային կազմակերպությունների ներկայացուցիչներ, ԱՃԹՆ-ի բազմաշահառու խմբի անդամները, քաղաքացիական հասարակության և արդյունահանող կազմակերպությունների ներկայացուցիչներ, տեսաուղերձներ հղեցին ԱՃԹՆ-ի միջազգային քարտուղարության պետ Յոնաս Մոբերգը և ԱՃԹՆ-ի միջազգային խորհրդի այլընտրանքային անդամ Օլեկսեյ Օռլովսկին: Միջոցառումը լայնորեն լուսաբանվեց Հայաստանի Հանրապետությունում գործող հեռուստաընկերությունների և էլեկտրոնային լրատվամիջոցների կողմից:

Մարտի 28-ին Մեդիա կենտրոնում ԲՇԽ-ի անդամներ Խաչիկ Հակոբյանը, Արմեն Ստեփանյանը և Արթուր Գրիգորյանը մասնակցեցին «Հանքարդյունաբերության հաշվետու և թափանցիկ կառավարման մարտահրավերներն ու խնդիրները» թեմայով ուղիղ հեռարձակմամբ քննարկմանը[[14]](#footnote-14):

**Հայաստանի ԱՃԹՆ-ի թեկնածության կարգավիճակի ապահովում**

*Միջոցառում 38. Դոնոր կազմակերպությունների հետ համագործակցություն*

ՀՀ կառավարության աշխատակազմի ԱՃԹՆ-ի պատասխանատուները հանդիպումներ են ունեցել գործընկեր միջազգային կազմակերպությունների, մասնավորապես, Հայաստանում Բրիտանական դեսպանատան և Համաշխարհային բանկի ներկայացուցիչների հետ, որոնց հետ քննարկվել են ԱՃԹՆ-ի աշխատանքային ծրագրի իրականացմանն ուղղված աշխատանքներին միջազգային կազմակերպությունների մասնակցության հնարավոր ուղղությունները:

*Միջոցառում 43. Համագործակցություն ԱՃԹՆ-ի միջազգային քարտուղարության և այլ ԱՃԹՆ անդամ երկրների հետ*

Հաշվետու ժամանակահատվածում ՀՀ կառավարության աշխատակազմի ԱՃԹՆ-ի պատասխանատուները համագործակցել են ԱՃԹՆ-ի միջազգային քարտուղարության տարածաշրջանային պատասխանատուների հետ Հայաստանի ԱՃԹՆ-ի թեկնածության հայտի ուսումնասիրության, Հայաստանում ԱՃԹՆ-ի ստանդարտի ներդրման և ՀՀ ԱՃԹՆ-ի աշխատանքային ծրագրի միջոցառումների իրականացման հետ կապված մեկնաբանությունների և խորհրդատվության ստացման նպատակով: Կազմակերպվել են կոնֆերանս զանգեր, իրականացվել է նամակագրություն ԱՃԹՆ-ի միջազգային քարտուղարության ղեկավարության և ՀՀ ԱՃԹՆ ԲՇԽ-ի նախագահի միջև:

*Միջոցառում 44.* *Մասնակցություն ԱՃԹՆ-ի խորհրդի նիստերին և կոնֆերանսներ*

ՀՀ ԱՃԹՆ ԲՇԽ-ի անդամներ Խաչիկ Հակոբյանը, Արմեն Ստեփանյանն ու Հարություն Մովսիսյանը մասնակցեցին 2017 թվականի մարտի 8-9-ին Կոլումբիայի մայրաքաղաք Բոգոտայում կայացած Արդյունահանող ճյուղերի թափանցիկության նախաձեռնության խորհրդի նիստին, որի ժամանակ ԱՃԹՆ-ի միջազգային խորհուրդը քննարկեց Հայաստանի Հանրապետության ԱՃԹՆ-ի թեկնածության հայտը և Հայաստանի Հանրապետությանը շնորհվեց ԱՃԹՆ-ի թեկնածու երկրի կարգավիճակ: ԱՃԹՆ-ի միջազգային խորհրդի նիստին ԲՇԽ-ի կառավարության և քաղաքացիական հասարակության խմբակցությունները ներկայացնող անդամների մասնակցությունը ապահովվեց Համաշխարհային բանկի աջակցությամբ:






Բաց կառավարման գործընկերության շրջանակներում 2017թ. փետրվարի 16-17-ը Կիևում տեղի ունեցավ «Բաց կառավարում. Եվրասիական հարթություն» խորագրով հանդիպում տարածաշրջանի երկրների կառավարությունները և քաղաքացիական հասարակության կազմակերպությունները ներկայացնող պատվիրակությունների մասնակցությամբ: Հայաստանի Հանրապետության պատվիրակությունը հանդիպմանը, որպես բաց կառավարման լավագույն հանձնառություն, ներկայացրեց Հայաստանում ԱՃԹՆ-ի ներդրման գործընթացը:

*Միջոցառում 47. ԲՇԽ-ի աշխատանքային խմբերի ձևավորում*

Փետրվարի 28-ին և մարտի 20-ին տեղի ունեցան ՀՀ ԱՃԹՆ բազմաշահառու խմբի անդամների աշխատանքային հանդիպումներ, որոնց ժամանակ քննարկվեցին ԱՃԹՆ-ի ներդրման, ԱՃԹՆ-ի աշխատանքային ծրագրով սահմանված ընթացիկ աշխատանքները, կազմավորվեց աշխատանքային խումբ ԱՃԹՆ-ի հեռահաղորդակցության ռազմավարության մշակման համար:

Մարտի 20-ին կայացած հանդիպման ժամանակ քննարկվեց ՀՀ ԱՃԹՆ ԲՇԽ-ի քաղաքացիական հասարակության խմբակցության անդամ Էրիկ Գրիգորյանի՝ ՀՀ վարչապետի օգնական նշանակվելու հիմքով լիազորությունների դադարեցման հարցը: Մարտի 21-ին, համաձայն ՀՀ ԱՃԹՆ ԲՇԽ-ի աշխատակարգի 25-րդ կետի, ԲՇԽ-ի քաղաքացիական հասարակության խմբակցությունը ԲՇԽ-ի քաղաքացիական հասարակության խմբակցության այլընտանքային անդամ Արթուր Համբարձումյանին նշանակեց ԲՇԽ-ի ժամանակավոր անդամ:

Հավելված 1



Հավելված 2

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՊԱՇՏՈՆԱԿԱՆ ԼՈԳՈՅԻ ՕԳՏԱԳՈՐԾՄԱՆ ՈՒՂԵՑՈՒՅՑ**

Արդյունահանող ճյուղերի թափանցիկության նախաձեռնության անվանումն ու լոգոն համարվում են ԱՃԹՆ/EITI-ի սեփականությունը: EITI-ի թեկնածու և անդամ երկրները կարող են մշակել և օգտագործել EITI-ի լոգոն կամ լոգոյի ազգային տարբերակը՝ համաձայն EITI-ի կողմից սահմանված կանոնների[[15]](#footnote-15): EITI-ի անվանման և լոգոյի, այդ թվում՝ լոգոյի երկրի ազգային տարբերակների օգտագործման իրավունքները վերացվում են, եթե երկրի EITI-ի կարգավիճակը ուժը կորցրած է ճանաչվում EITI-ի խորհրդի կողմից:



**EITI-Ի ԼՈԳՈՅԻ ՀԱՅԱՍՏԱՆԻ ԱԶԳԱՅԻՆ ՏԱՐԲԵՐԱԿԻ ՄՇԱԿՈՒՄՆ ՈՒ ՀԱՍՏԱՏՈՒՄԸ**

EITI-ի լոգոյի Հայաստանի ազգային տարբերակը կամավորության հիմքով մշակել է Թումո ստեղծարար տեխնոլոգիաների կենտրոնի սան Էմիլ Տեր-Ավետիքյանցը: Համաձայն EITI-ի կողմից սահմանված կանոնների՝ մշակվեց Հայաստանի EITI-ի ազգային լոգոյի 5 տարբերակ (հավելված 1), որոնք ներկայացվեցին Հայաստանի EITI-ի բազմաշահառու խմբի կարծիքին: Բազմաշահառու խմբի համաձայնությամբ՝ ընտրվեց Հայաստանի EITI-ի ազգային լոգոն` երկու տարատեսակներով:



**ՀԱՅԱՍՏԱՆԻ EITI-Ի ԱԶԳԱՅԻՆ ԼՈԳՈՅԻ ՕԳՏԱԳՈՐԾՈՒՄԸ**

Հայաստանի Հանրապետության կառավարության աշխատակազմի EITI-ի պատասխանատուներին (Հայաստանի ԱՃԹՆ-ի քարտուղարությանը) և Հայաստանի ԱՃԹՆ-ի բազմաշահառու խմբի անդամներին իրավունք է վերապահվում օգտագործել Արդյունահանող ճյուղերի թափանցիկության նախաձեռնության անվանումն ու լոգոն՝ հետևյալ տարբերակներով.



Բազմաշահառու խմբի անդամները կարող են օգտագործել EITI-ի անվանումն ու լոգոն ԲՇԽ անունից հանդես գալու, խմբի կողմից պատվիրակված գործողություններ իրականացնելու կամ նախապես խմբի կողմից համաձայնեցված այլ դեպքերում:

EITI-ի լոգոն երկգույն է: Միագույն լոգոյի օգտագործումը թույլատրվում է, երբ տպագրության հնարավորությունները սահմանափակ են: Լոգոն դիրքավորելիս՝ լոգոյի չորս կողմերում այլ էլեմենտներից պետք է պահպանել նվազագունը լոգոյի առաջին «E» տառի չափով տարածություն:

EITI-ի միջազգային քարտուղարությունը EITI-ին աջակցող կազմակերպություններին և երկրներին շնորհում է EITI-ի անվանման ու լոգոյի օգտագործման սահմանափակ իրավունք: EITI-ի աջակիցների ցանկերը տրված են ստորև բերված հղումներով.

* կառավարություններ  [www.eiti.org/supporters/countries](http://eiti.org/supporters/countries)
* կազմակերպություններ [www.eiti.org/supporters/companies](http://eiti.org/supporters/companies)
* ինստիտուցիոնալ ներդրողներ [www.eiti.org/supporters/investors](http://eiti.org/supporters/investors)
* քաղաքացիական հասարակության կազմակերպություններ [www.eiti.org/supporters/civilsociety](http://eiti.org/supporters/civilsociety)
* գործընկեր կազմակերպություններ [www.eiti.org/supporters/organisations](http://eiti.org/supporters/organisations)

Սույն դեպքերում EITI-ի անվանումն ու լոգոն չպետք է օգտագործվեն այնպիսի եղանակներով, որոնք ենթադրում են, որ կազմակերպությունների արտադրանքն ու ծառայությունները հավանության են արժանացել EITI-ի կողմից կամ EITI-ը հանդիսանում է այդ միջոցառման, արտադրանքի կամ ծառայության հեղինակը/աղբյուրը:

Բոլոր հրապարակումներն ու նյութերը, որտեղ օգտագործվում են EITI-ի անվանումն ու լոգոն, հրապարակումից հետո 1 շաբաթվա ընթացքում պետք է ներկայացվեն EITI-ի միջազգային քարտուղարություն Ruseløkkveien 26, 0251 Oslo, Norway հասցեով կամ [secretariat@eiti.org](mailto:secretariat@eiti.org?subject=Use%20of%20logo) էլեկտրոնային փոստին:

**ԱՅԼ ԱՆՁԱՆՑ և ԿԱԶՄԱԿԵՐՊՈՒԹՅՈՒՆՆԵՐԻ ԿՈՂՄԻՑ EITI-Ի ԱՆՎԱՆՄԱՆ ՈՒ ԼՈԳՈՅԻ «ԱՐԴԱՐ ՕԳՏԱԳՈՐԾՈՒՄԸ»**

Եթե EITI-ի անվանման ու լոգոյի օգտագործումը համարվում է «արդար օգտագործում[[16]](#footnote-16)», անհրաժեշտ է դիմել անվանման ու լոգոյի օգտագործման իրավուքի համար հետևյալ դեպքերում.

* ակադեմիական հետազոտություններ
* կրթական նպատակներ
* լրատվական նպատակներ:

Սույն դեպքերում ևս EITI-ի անվանումն ու լոգոն չպետք է օգտագործվեն այնպիսի եղանակներով, որոնք ենթադրում են, որ կազմակերպությունների արտադրանքն ու ծառայությունները հավանության են արժանացել EITI-ի կողմից կամ EITI-ը հանդիսանում է այդ միջոցառման, արտադրանքի կամ ծառայության հեղինակը/աղբյուրը: Բոլոր հնարավոր դեպքերում լոգոյի կողքին պետք է նշվի. «Բովանդակության համար պատասխանատվությունը միմիայն հեղինակներինն է, և պարտադիր չէ, որ այն արտահայտի Հայաստանի Հանրապետության Արդյունահանող ճյուղերի թափանցիկության նախաձեռնության տեսակետները»:

Բոլոր այլ դեպքերում EITI-ի անվանման ու լոգոյի օգտագործման համար պետք է ունենալ EITI-ի միջազգային քարտուղարության թույլտվությունը, որի համար պետք է դիմել նախապես՝ ուղարկելով փաստաթղթի օրինակը, հնարավորության դեպքում նշելով լոգոյի տեղադրությունը:

EITI-ի անվանման ու լոգոյի օգտագործումը չի թույլատրվում հետևյալ դեպքերում.

* երբ EITI-ի լոգոն համարվում է մաս կամ լրացնում է կազմակերության սեփական լոգոյին և այլ տարբերանշաններին,
* երբ EITI-ի լոգոն օգտագործվում է առևտրային նպատակներով՝ ներառյալ բիզնեսի խթանման նպատակով արտադրանքի, ծառայությունների կամ միջոցառումների գովազդը,
* EITI-ի լոգոյի օգտագործումը գրասենյակային պիտույքների, այցեքարտերի և այլ տպագիր նյութերի վրա,
* EITI-ի լոգոյի ցանկացած օգտագործում, որը ենթադրում է արտադրանքի, ծառայությունների կամ միջոցառումների հավաստագրում կամ կնքում:

**EITI ԼՈԳՈՅԻ ՎԵՐԱՐՏԱԴՐՄԱՆ ԵՎ ՑՈՒՑԱԴՐՄԱՆ ԳՈՐԾԸՆԹԱՑԻ ԿԱՌԱՎԱՐՄԱՆ ԿԱՆՈՆՆԵՐԸ**

EITI-ը ներդրող երկրների և աջակիցների կողմից EITI-ի անվանման և լոգոյի օգտագործման հետևողականությունը պահպանելու համար կարևոր է ունենալ EITI-ի բրենդի պահպանման ռազմավարություն: Համապատասխանաբար, երբ աջակիցները, շահագրգիռ կողմերը և EITI-ը ներդրող երկրները իրենց փաստաթղթերում և նյութերում ներառում են EITI-ի անվանումն ու լոգոն, նրանք պետք է խստորեն առաջնորդվեն EITI լոգոյի օգտագործման ուղեցույցով:

Եթե EITI-ի լոգոն օգտագործվում է կայքում, այն պետք է ուղեկցվի EITI-ի [www.eiti.org](http://www.eiti.org) պաշտոնական կայքին հղմամբ:

1. <https://www.e-gov.am/decrees/item/16411/> [↑](#footnote-ref-1)
2. <http://www.gov.am/u_files/file/ardyunaberakan-cragir/MSG_TOR_Armenia.pdf> [↑](#footnote-ref-2)
3. <http://www.gov.am/u_files/file/ardyunaberakan-cragir/EITI_Workplan_Armenia_arm(1).pdf> [↑](#footnote-ref-3)
4. <http://www.gov.am/u_files/file/ardyunaberakan-cragir/EITI_Application_Armenia.pdf> [↑](#footnote-ref-4)
5. <https://www.youtube.com/watch?v=kLnhBKdXfDk&t=409s> [↑](#footnote-ref-5)
6. <https://www.youtube.com/watch?v=T4I2uLuGmss&t=228s> [↑](#footnote-ref-6)
7. <https://www.youtube.com/watch?v=L6kcSIaEPuc&t=4s> [↑](#footnote-ref-7)
8. <https://www.youtube.com/watch?v=fGhLBEvVVis&t=19s> [↑](#footnote-ref-8)
9. <https://www.facebook.com/EITIArmenia/> [↑](#footnote-ref-9)
10. <https://www.youtube.com/results?search_query=eiti+armenia> [↑](#footnote-ref-10)
11. <https://twitter.com/EITI_Armenia> [↑](#footnote-ref-11)
12. <http://goxi.org/profile/EITIArmenia> [↑](#footnote-ref-12)
13. <http://www.gov.am/am/news/item/12895/> [↑](#footnote-ref-13)
14. <https://www.facebook.com/mediacenterarmenia/videos/998073050324239/> [↑](#footnote-ref-14)
15. <https://eiti.org/logo-policy> [↑](#footnote-ref-15)
16. <https://en.wikipedia.org/wiki/Fair_use> [↑](#footnote-ref-16)